title: مجلس النواب (لمغريب)
text: ف 1972 صدر دوستور جديد لي من بين تّبديلات ديالو بلي نقص لولاية د مجلس نّواب من 6 سنين ل 4 سنين، ؤ رد جوج تلات د لأعضاء ديالو كيتّنتاخبو بشكل موباشير (من طاراف شّعب)، ؤ تلت كيتّنتاخب من طاراف أعضاء د لمجالس لمحلية، ؤ شّومبرات لخدايمية. مورما تسد لبرلمان 5 سنين، بدات لولاية تّشريعية تّالتة ف 1977، تال 1983، ؤ تّنتاخبو فيها 264 عضو ف لبرلمان، منهوم 176 ب قتيراع موباشير، ؤ 88 ب قتيراع لاموباشير. لولاية تّشريعية رّابعة كانت من 1984 تال 1992، ؤ تزاد فيها لعاداد د لأعضاء ل 306، 204 منهوم جاو ب قتيراع موباشير، 60 ب قتيراع من أعضاء د لمجالس لمحلية، ؤ 42 من شّومبرات لخدايمية.